འདི་ག་ལྟེ་གནས་ཁང་ནས་ཕྱི་ལོ་༢༠༡༥ལོར་བཏོན་པའི་ཨ་མ་དང་ཕྲུ་གུའི་གནས་སྟངས་སྐོར་གྱི་དམིགས་བསལ་སྙན་ཐོའི་ནང་དུ།བོད་ཁུལ་གྱི་ས་གནས་དང་ཡུལ་མཐའ་འཁོབ།ལྷག་པར་དུ་བོད་རང་སྐྱོང་ལྗོངས་ནང་དུ་ཨ་མ་དང་ཕྲུ་གུའི་འཕྲོད་བསྟེན་ལྟ་སྐྱོང་གི་གནས་སྟངས་ཧ་ཅང་སྐྱོ་བོ་ཡིན་པ་དང་།དེ་རྒྱ་རིགས་དང་བསྡུར་བ་ཡིན་ན་ཁྱད་པར་ཆེན་པོ་ཤོར་ཡོད་བརྗོད་ཅིང་།ཕྱི་ལོ་༢༠༠༩ལོར་རྒྱ་རིགས་དང་བསྡུར་ན་བོད་རང་སྐྱོང་ལྗོངས་ནང་བྱིས་པའི་ཨ་མ་འདས་གྲོངས་ཕྱིན་ཚད་ལྡབ་གྲངས་༨དང་བྱིས་པ་འདས་གྲོངས་ཕྱིན་ཚད་ལྡབ་གྲངས་༣གྱིས་མཐོ་བ་དང་།ཟས་བཅུད་ཀྱིས་མ་འདང་པའི་བྱིས་པ་གྲོངས་ཚད་ལྡབ་གྲངས་༢ཀྱིས་མཐོ་བ་ཟིན་ཞིང་།ཕྱི་ལོ་༢༠༡༢ལོར་བོད་རང་སྐྱོང་ལྗོངས་ནང་བོད་མིའི་ཚེ་ཚད་རྒྱ་རིགས་མི་མང་དང་བསྡུར་ན་ལྡབ་གྲངས་༨༥ཐུང་བ་གསལ་ཡོད།